**POZIV NA DOSTAVU PONUDA**

u postupku nabave usluga koji se provodi sukladno članku 11. Pravilnika o postupku jednostavne nabave Fakulteta političkih znanosti Sveučilišta u Zagrebu za predmet

**Nabava radova za izmjenu postojeće i ugradnju nove hidroizolacije krova**

Evidencijski broj nabave: 15a

KLASA: 406-03/24-01/10

URBROJ: 251-73/02-24-2

Zagreb, lipanj 2024.

**SADRŽAJ**

**1. OPĆI PODACI**

1.1. Opći podaci o Naručitelju

1.2. Komunikacija i razmjena informacija

1.3. Evidencijski broj nabave

1.4. Procijenjena vrijednost nabave

**2. OSNOVNE INFORMACIJE O PREDMETU NABAVE**

2.1. Opis predmeta nabave

2.2. Količina predmeta nabave

2.3. Troškovnik

2.4. Mjesto i rok pružanja usluge

**3. UVJETI SPOSOBNOSTI**

3.1. Sposobnost za obavljanje profesionalne djelatnosti

**4. PODACI O PONUDI**

4.1. Sadržaj i način dostave ponude

4.2. Jezik i pismo ponude

4.3. Rok valjanosti ponude

4.4. Rok za dostavu ponuda

4.5. Kriterij za odabir ponude

**PRILOZI**

Prilog 1 – Ponudbeni list

Prilog 1.1 – Ponudbeni list člana zajednice ponuditelja

Prilog 1.2 – Ponudbeni list podugovaratelja

Prilog 2 – Troškovnik

**1. OPĆI PODACI**

**1.1. Opći podaci o Naručitelju**

Naziv i sjedište Naručitelja: Sveučilište u Zagrebu, Fakultet političkih znanosti, Ivana Lepušića 6, 10000 Zagreb

Privremena adresa: Trg Drage Iblera 10, 10000 Zagreb, Importanne Gallerija, 2. kat

Osobni identifikacijski broj (OIB): 28011548575

Broj telefona: +385 1 4642 000

Broj telefaksa: +385 1 4655 316

Internetska stranica: http://fpzg.unizg.hr/

Adresa elektroničke pošte: dekanat@fpzg.hr

**1.2. Komunikacija i razmjena informacija:**

Kontakt osoba: Valentina Dominika Kranželić

Tel.: +385 1 4642 2101

e-pošta: valentina-dominika.kranzelic@fpzg.hr

Komunikacija i svaka druga razmjena informacija između naručitelja i gospodarskih subjekata može se obavljati isključivo na hrvatskom jeziku i latiničnom pismu putem navedene mail adrese kontakt osobe.

U slučaju bitne izmjene Poziva na dostavu ponuda, Naručitelj će razmjerno produljiti rok za dostavu ponuda za minimalno tri dana, računajući od dana slanja izmjene.

**1.3. Evidencijski broj nabave:** 15a

**1.4. Procijenjena vrijednost nabave**

Procijenjena vrijednost nabave iznosi 26.000,00 EUR bez PDV

**2. OSNOVNE INFORMACIJE O PREDMETU NABAVE**

**2.1. Opis predmeta nabave**

Nabava radova sanacije i izmjene hidroizolacije krova.

Zamjenu postojeće i postavljanje nove hidroizolacije na krovu podijeljenom u tri odvojene cjeline smještene u prizemlju, prvom i drugom katu dvorišne zgrade.

Opseg radova i specifikacija troškova navedena je u troškovniku koje je priložen ovom pozivu.

Lokacija radova je Ulica Ivana Lepušića 6 u Zagrebu.

CPV oznaka: 45261420-4 radovi na hidroizolaciji.

Predmet nabave nije podijeljen na grupe.

**2.2. Količina predmeta nabave**

Količina predmeta nabave je točna i određena je Troškovnikom.

**2.3. Troškovnik**

Pozivu na dostavu ponuda se kao Prilog 2 prilaže Troškovnik u nestandardiziranom obliku (.xls format) koji se može popunjavati elektronički.

Ponuditelj je dužan za traženu stavku troškovnika navesti jediničnu cijenu bez PDV-a zaokruženu na dvije decimale. Ukupnu cijenu stavke i ukupnu cijenu ponude bez PDV-a troškovnik izračunava automatski pomoću zadanih formula.

U cijenu ponude moraju biti uračunati svi troškovi i popusti, uključujući sve materijalne troškove ponuditelja koji su potrebni za izvršenje predmeta nabave.

Jedinična cijena usluge specificirana troškovnikom je fiksna i nepromjenjiva za cijelo vrijeme trajanja ugovora o jednostavnoj nabavi.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u uvezu ponude, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**2.4. Mjesto i rok pružanja usluge**

Mjesto izvršenja ugovora je Lepušićeva ulica 6, 10000 Zagreb.

Izvršenje ugovora započinje od dana potpisa ugovora o nabavi. Predviđeni rok za izvršenje radova je 10. kolovoz 2024. godine.

**3. UVJETI SPOSOBNOSTI**

**3.1. Uvjeti sposobnosti za obavljanje profesionalne djelatnosti**

Svaki gospodarski subjekt u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi svog poslovnog nastana.

Za potrebe utvrđivanja okolnosti iz ove točke Poziva gospodarski subjekt u ponudi dostavlja:

* izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

U slučaju zajednice gospodarskih subjekata, svaki član zajednice gospodarskih subjekata mora dostaviti zaseban eESPD obrazac u kojem su utvrđeni relevantni podaci za svakog člana zajednice gospodarskih subjekata.

**4. PODACI O PONUDI**

Ponuda je izjava volje ponuditelja u pisanom obliku da će pružiti uslugu u skladu s uvjetima i zahtjevima iz Poziva.

Pri izradi ponude ponuditelj se mora pridržavati zahtjeva i uvjeta iz Poziva te ne smije mijenjati ni nadopunjavati tekst Poziva.

Od ponuditelja se očekuje da pregleda sve odredbe Poziva. Naručitelj može odbiti ponudu koja je suprotna odredbama Poziva i koja sadrži pogreške, nedostatke odnosno nejasnoće koji nisu uklonjivi, odnosno u kojoj nadopunom ili objašnjenjem dokumenata nije uklonjena pogreška, nedostatak ili nejasnoća.

**4.1. Sadržaj i način dostave ponude**

Ponuda se dostavlja elektroničkim sredstvima komunikacije putem mail adrese kontakt osobe navedene u točki 1.2 Poziva na dostavu ponuda i minimalno sadrži:

1) Ponudbeni list (Prilog 1 DON) – popunjen i potpisan od strane osobe ovlaštene za zastupanje gospodarskog subjekta

2) Troškovnik (Prilog 2) - popunjen i potpisan od strane osobe ovlaštene za zastupanje gospodarskog subjekta

3) dokumente kojima se dokazuje ispunjavanje uvjeta sposobnosti

**4.2. Jezik i pismo ponude**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Ako je bilo koji dokument ponude na stranom jeziku, ponuditelj isti dostavlja s prijevodom na hrvatski jezik. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

**4.3. Rok valjanosti ponude**

Ponuditelji su dužni dostaviti ponude s rokom valjanost od najmanje 30 dana od isteka roka za dostavu ponuda. Ako tijekom postupka nabave istekne rok valjanosti ponude, Naručitelj može zatražiti produženje roka valjanosti ponude.

**4.4. Rok za dostavu ponuda**

Rok za dostavu ponuda je **21.06.2024. u 17:00 sati.** Do navedenog roka ponuditelji trebaju dostaviti ponude u elektroničkom obliku na mail adresu kontakt osobe navedenu u točki 1.2 Poziva.

**4.5. Kriterij za odabir ponude**

Kriterij odabira ponude je najniža cijena.

Naručitelj ne može koristiti pravo na pretporez te uspoređuje cijene ponuda s porezom na dodanu vrijednost (PDV).

Ukoliko su dvije ili više valjanih ponuda zaprimljene istovremeno, naručitelj će odabrati onu koja je zaprimljena ranije.